রুবি ভাটিয়া

রুবি ভাটিয়া (জন্ম ১লা নভেম্বর ১৯৭৩) হলেন মার্কিন যুক্তরাষ্ট্রের আলাবামার এক ইন্দো-কানাডীয় পরিবারে জন্ম নেওয়া একজন ভিজে, টেলিভিশন অনুষ্ঠান উপস্থাপক এবং অভিনেত্রী। ভাটিয়ার জন্ম কানাডা ভিত্তিক এক পাঞ্জাবি পরিবারে। তাঁর বাবা ও মায়ের নাম যথাক্রমে হরবংশ এবং প্রেমলতা ভাটিয়া। তবে তাঁর ৩ বছর বয়সে তাঁর কাকা ও কাকিমা, যথাক্রমে প্রেম কৃষ্ণ ও সরোজ ভাটিয়া তাঁকে দত্তক গ্রহণ করেছিলেন। তাঁদেরই তিনি বাবা এবং মা বলে ডাকেন। তিনি টরন্টো শহরতলির একটি ছোট্ট শহর অ্যাজাক্স, অন্টারিওতে বেড়ে উঠেন। সেখানে তিনি আর্চবিশপ ডেনিস ও'কনর ক্যাথলিক উচ্চ বিদ্যালয়ে পড়াশোনা করেছেন। তিনি লন্ডনের রয়্যাল একাডেমি অব ডান্সের টরন্টো শাখা থেকে ব্যালে, ট্যাপ, জাজ এবং আধুনিক নৃত্য অধ্যয়ন করেছেন। তিনি চতুর্থ স্তর পর্যন্ত নাচের পরীক্ষা দিয়েছিলেন। একে শিক্ষার ক্ষেত্রে স্নাতক ডিগ্রির সমমান বলে ধরা হয়। তাঁর বাবা-মা তাঁকে বাড়িতে ঘরোয়াভাবে ভারতীয় নৃত্য শিখিয়েছিলেন। ভাটিয়া ১৯৯৩ সালে মিস ইন্ডিয়া কানাডা সৌন্দর্য প্রতিযোগিতা জিতেছিলেন এবং ১৯৯৪ সালে তিনি ভারতে চলে আসেন। এখানে তিনি ফেমিনা মিস ইন্ডিয়া সৌন্দর্য প্রতিযোগিতায় অংশ নিয়েছিলেন। তিনি চ্যানেল ভিয়ের হয়ে ভিজে হয়ে উঠেছিলেন। তিনি বিপিএল ওয়ে! এবং ফিল্মফেয়ার পুরস্কার প্রদান অনুষ্ঠানও উপস্থাপন করেছিলেন। তিনি বেঙ্গালুরুতে রিচার্ড স্টেইনমেটজের সাথে মিস ওয়ার্ল্ড ১৯৯৬ প্রতিযোগিতার উপস্থাপনা করেছেন। ১৯৯৭ সালে, তিনি ইয়ে হ্যায় রাজ অনুষ্ঠান দিয়ে টেলিভিশনে আত্মপ্রকাশ করেছিলেন। তবে তিনি বেশিদিন কাজটি করতে পারেননি এবং মাঝপথে তিনি অনুষ্ঠানটি ছেড়ে দেন। তাঁর পরিবর্তে দীপ্তি ভটনাগর আসেন। পরে তিনি বেশ কয়েকটি হিন্দি টেলিভিশন ধারাবাহিকে অভিনয় করেন। এর মধ্যে একটি হল কসৌটি জিন্দেগি কে, এটি একতা কাপুরের বালাজী টেলিফিল্মস তৈরি করেছিল এবং স্টার প্লাস চ্যানেলে সম্প্রচারিত হয়েছিল। তিনি কিছু চলচ্চিত্রেও অভিনয় করে ছিলেন, যার মধ্যে আছে চোরি চোরি চুপকে চুপকে, ম্যাঁয় প্রেম কি দিওয়ানি হুঁ ইত্যাদি। ১৯৯৬ সালে ভাটিয়ার প্রথম বিবাহ হয়েছিল প্রয়াত সংগীতশিল্পী নীতিন বালির সাথে। তিন বছর তাঁদের সম্পর্ক ছিল, তারপর ১৯৯৯ সালে তাঁদের বিচ্ছেদ হয়ে যায়। ২০১৮ সালে মুম্বইয়ের একটি সড়ক দুর্ঘটনায় গুরুতর আহত অবস্থায় নীতিন বালির মৃত্যু হয়। ২০০৯ সালের ডিসেম্বরে তিনি অজিত এস. দত্তকে বিবাহ করেন। ২০০১ চোরি চোরি চুপকে চুপকে সংবাদদাতা হিসাবে ২০০২ বলিউড বাউন্ড নিজ নামে ২০০৩ ম্যাঁয় প্রেম কি দিওয়ানি হুঁ নিজ নামে ২০০৮ হাল্লা বোল ১৯৯৭ ইয়ে হ্যায় রাজ ১৯৯৯-২০০০ ডান্স মস্তিয়াঁ ২০০৪ তমান্না হাউস তামান্না হিসাবে ২০০২-২০০৩ কসৌটি জিন্দেগি কে মেনকা হিসেবে "Ruby Bhatia: The unseen scenes - The Times of India"। Timesofindia.indiatimes.com। অক্টো ১২, ২০০৩। সংগ্রহের তারিখ ২০১৩-০৭-১৬।  Imran Sayed (২০০৩-০৯-১৮)। "Ruby Bhatia"। Ruby Bhatia। সংগ্রহের তারিখ ২০১৩-০৭-১৬।  "Ruby Bhatia scores a perfect 10"। The Times Of India। মার্চ ৪, ২০০৪। সংগ্রহের তারিখ ১৬ জুলাই ২০১৩। [স্থায়ীভাবে অকার্যকর সংযোগ] "List of Kasautii Zindagii Kay cast"। সংগ্রহের তারিখ ২৯ মার্চ ২০২০।  "Once is enough"। The Times of India। আগস্ট ২৫, ২০০২। সংগ্রহের তারিখ ১৬ জুলাই ২০১৩।  "Singer Nitin Bali, ex-husband of Ruby Bhatia, passes away in Mumbai road accident"। সংগ্রহের তারিখ ২৯ মার্চ ২০২০।  Marcellus Baptista (২০০৯-১২-০৬)। "Ruby Bhatia is now Ruby Dutta!"। The Times Of India। ২০১২-১০-০৭ তারিখে মূল থেকে আর্কাইভ করা। সংগ্রহের তারিখ ২০১৩-০৭-১৬।  "সংরক্ষণাগারভুক্ত অনুলিপি"। ফেব্রুয়ারি ১৩, ২০১০ তারিখে মূল থেকে আর্কাইভ করা। সংগ্রহের তারিখ মার্চ ২৯, ২০২০।  "Ruby Bhatia's wedding pics"। Tellychakkar.com। সংগ্রহের তারিখ ২০১৩-০৭-১৬।  ইন্টারনেট মুভি ডেটাবেজে রুবি ভাটিয়া (ইংরেজি)